Għal darb'oħra l-ebda każ ġdid ta' Covid-19; Il-każi attivi jinżlu għal 11 In-numru ta' każi attivi ta' persuni infettati bil-Covid-19 f'pajjiżna niżel għal 11 hekk kif matul dawn l-aħħar 24 siegħa ma kien rapportat l-ebda każ ġdid ta' coronavirus filwaqt li persuna oħra kienet reġistrata bħala li rkuprat. Ilbieraħ saru 771 swab test, b'dan iwassal biex it-total kumplessiv tal-iswab test mill-bidu tal-pandemija issa jammonta għal 101,937. Dan it-total jinkludi wkoll 2,040 swab test li kienu saru qabel Marzu ta' din is-sena.